hotchpotch/miracl-hf-unified huggingface dataset:
Kumariini
Kumariini on heterosyklinen yhdiste. Se on palavaa, huoneenlämmössä (20 °C) olomuodoltaan väritöntä, hiutalemaista ainetta, jolla on tunnusomainen miellyttävä tuoksu. Sen kemiallinen kaava on CHO. Kumariinista käytetään myös nimityksiä "1,2-bentsopyroni" ja "2H-1-bentsopyran-2-oni".
Kumariinin moolimassa on 146,14 g/mol, sulamispiste 68–70 °C, kiehumispiste 297–299 °C, suhteellinen tiheys 0,94 g/cm (vesi = 1,0 g/cm), leimahduspiste 150 °C ja CAS-numero 91-64-5. Aine liukenee huonosti veteen.
Kumariinia esiintyy erittäin monissa kasveissa ja niiden haihtuvissa öljyissä. Kumariinia sisältäviä kasveja ovat esimerkiksi kassiakaneli, tuoksusimake, liperi, tuoksumatara, veikselinkirsikka ("Prunus mahaleb") ja tonkapapu ("Dipteryx odorata"). Sitä kutsutaan myös "tonkakamferiksi". Kanelissa kumariinia on yleensä 2–3 painopromillea, mutta enimmillään sitä voi olla jopa 6–7 promillea. Yhdistettä esiintyy myös kukkien tuoksuissa sekä semiokemikaalina eliöiden viestinnässä.
Kaakkois-Euroopassa, erityisesti Kreikassa, Kyproksella ja Etelä-Bulgariassa makeiden leivonnaisten maustamiseen käytetään mahlebi-nimistä maustetta, jossa on kumariinia. Mausteen kumariinipitoisuus on noin 0,5 promillea. Sitä saadaan veikselinkirsikan siemenistä. Veikselinkirsikka kasvaa Lähi-idässä ja Itä- ja Keski-Euroopassa.
Kumariinia käytetään miellyttävän tuoksunsa vuoksi hedelmäesanssien valmistukseen ja hajuaineena. Kumariini antaa maun puolalaiselle Żubrówka-yrttivodkalle, jonka maku tulee pullossa olevasta lännenmaarianheinän ("Hierochloë odorata") korresta.
Lyhytaikainenkin altistuminen aineelle voi ärsyttää ihoa. Pidempiaikainen tai toistuva altistuminen aineelle saattaa altistaa syövälle.
Euroopan elintarviketurvallisuusviranomainen (EFSA) on todennut kumariinin olevan maksalle myrkyllinen aine (hepatotoksinen) ja suosittelee kumariinille siedettävän päiväsaannin rajaksi 0,1 mg ruumiin painokiloa kohden vuorokaudessa. Kanelin säännöllinen käyttö ei siksi ole suositeltavaa, sillä lapsille pienetkin annokset voivat olla haitaksi. Harvinainen ja kalliimpi ceyloninkaneli ("Cinnamomum zeylanicum") sisältää kumariinia huomattavasti vähemmän.
Sorella Englund
Sorella Englund (s. 23. joulukuuta 1945 Helsinki) on suomalainen balettitanssija, joka on tehnyt uran Tanskan kuninkaallisessa baletissa. Hän on kansainvälisesti arvostettu pedagogitähti.
Englund opiskeli balettitanssijaksi Suomen Kansallisoopperan balettikoulussa ja sai kiinnityksen Suomen Kansallisbalettiin 1964. Hän siirtyi vuonna 1966 Tanskan kuninkaalliseen balettiin, jossa hän nousi soolotanssijaksi vuonna 1970 ja karaktääritanssijaksi 1993. Tanssiuran jälkeen hän on toiminut opettajana ja koreografina. Sen lisäksi, että Englund työskentelee Kööpenhaminassa, hän on vieraillut säännöllisesti Torontossa Canada's National Ballet Schoolissa sekä Bostonin baletissa.
Keväällä 2010 Englund vieraili Suomen Kansallisoopperassa noita Madgen roolissa "La Sylphide" -baletissa. Hurjan Madge-noidan luonnerooli on hänelle tärkeä sen vuoksi, että hän palasi Madgen roolissa tanssiin ensi kerran sen jälkeen kun hän oli 33-vuotiaana saanut sydäninfarktin.
Englund palkittiin Pro Finlandia -mitalilla vuonna 1976. Vuonna 1996 hän sai Tanskan näyttelijäliiton 100 000 kruunun palkinnon ensimmäisenä tanssijana.
Englundin isä on säveltäjä Einar Englund ja sisar laulaja Irina Milan.
Lasse Wager
Lars Randmo "Lasse" Wager (15. helmikuuta 1896 Sundsvall, Ruotsi – 7. maaliskuuta 1986 Helsinki) oli suomenruotsalainen oopperalaulaja (basso), näyttelijä ja taidemaalari.
Lasse Wager oli alkujaan Ruotsissa syntynyt norjalaistaustainen ja toimi myös suomenruotsalaisissa teattereissa. Hän kuului Suomen Kansallisoopperan solistikuntaan. Hän opiskeli 1909–1913 Viipurin piirustuskoulussa ja sen jälkeen useita vuosia ulkomailla. Oopperadebyyttinsä hän teki Dijonissa.
Lasse Wagerin kolmen elokuvan mittainen elokuvaura alkoi suunnilleen samoihin aikoihin kuin hänen Leif-pojallaan. Viimeisen elokuvaroolinsa Lasse Wager teki vuonna 1960.
Wagerille myönnettiin Pro Finlandia -tunnustus vuonna 1953. Lasse Wagerin puoliso oli toimittaja Elsa Killengreen.
ASRAD-R
ASRAD-R ("Advanced Short Range Air Defence System - RBS") on lyhyen kantaman ilmatorjuntaohjusjärjestelmä. Järjestelmää käyttää ainakin Suomen Puolustusvoimat joka on nimennyt sen ItO 2005:ksi. Järjestelmän kantama on 8 kilometriä ja pystyulottuvuus 5 kilometriä.
Järjestelmään kuuluu Saksalaisen RDE:n valmistama ohjustorni, sveitsiläisen Oerlikon Contravesin valmistama johtamisjärjestelmä, ruotsalaisen Saab Bofors Dynamicsin valmistamat Bolide- ilmatorjuntaohjukset ja niin ikään ruotsalaisen Ericsson Microwave Systemsin valmistama HARD 3D -ilmavalvontatutka. Lisäksi järjestelmää on mahdollista käyttää kannettavalla ampumalaitteella, RBS-70:llä. Ampumalaite on Saab Bofors Dynamicsin valmistama. Järjestelmää voidaan käyttää kaikissa valaistusolosuhteissa ja sen tutka pystyy havaitsemaan kohteen jopa 20 kilometrin päästä. HARD 3D -tutkaa on hyvin vaikea havaita nykyaikaisilla tiedusteluvastaanottimilla, koska se on LPI-tutka. Tutkalla havaittu kohde siirretään seurantasensorille, jona voidaan käyttää lämpökameraa tai CCD-televisiokameraa. Seurantajärjestelmä ja laser-etäisyysmittari laskevat tuhoamisvyöhykkeen, jolle tullutta kohdetta ammutaan Bolide-ohjuksella. Ohjus hakeutuu kohteeseen laser-säteen seurannalla. Ohjuksen korjauskomentojen vastaanotin on ohjuksen takaosassa, joten ohjuksen häiritseminen on mahdotonta nykyään käytössäolevilla häirintäjärjestelmillä. Ohjus räjähtää ennen kohteeseen törmäystään herätesytyttimen avulla. Järjestelmän ohjus on erittäin tehokas panssaroituja rynnäkkökoneita ja taisteluhelikoptereita vastaan, koska siinä on taistelulatauksen lisäksi suunnattu räjähdysvaikutus. Yksikön järjestelmät voidaan liittää yhteiseen viestiverkkoon, joka mahdollistaa tehokkaan taistelutekniikan ja ilmatilanne tietojen välittämisen toisille yksiköille.
Suomen Puolustusvoimat hankki ASRAD-R-järjestelmän valmiusyhtymien käyttöön vuonna 2002. Suomi hankki neljä ilmatorjuntaohjuspatteria eli yhteensä 16 ohjuslavettia. Suomessa ohjuslavetit on sijoitettu kevyiden Unimog 5000 -kuorma-autojen lavalle, joten niiden liikkumisnopeus on vähintäänkin muiden mekanisoitujen joukkojen tasoa. Sodanajan kokoonpanossa patterit on tarkoitus sijoittaa pääkaupunkiseudun ja kolmen valmiusyhtymän käyttöön.
Jessica Stam
Jessica Stam tai pelkästään Stam (s. 23. huhtikuuta 1986 Ontario, Kanada) on kanadalainen huippumalli.
Stam eli lapsuutensa farmilla kuuden sisaruksensa ja vanhempiensa kanssa. Hän oli uskonnollinen ja unelmoi hammaslääkärin ammatista. Hän aloitti mallin työt 16-vuotiaana sen jälkeen, kun mallitoimistolle työskentelevä Michéle Miller oli nähnyt hänet kahvilassa.
Stam on seurustellut Red Hot Chili Peppers -yhtyeen solisti Anthony Kiedisin, Harrison Fordin pojan Malcolmin ja DJ Adam Goldsteinin kanssa.
Stam on esiintynyt näytöksissä, kampanjoissa ja mainoksissa useille muotimaailman huippunimille, kuten Marc Jacobs, Anna Sui, Vera Wang, Valentino, Miu Miu, Gucci, Prada, Dolce & Gabbana, Versace, Christian Dior ja Roberto Cavalli.
Toukokuussa 2007 Stam esiintyi American Voguen kannessa yhdessä Sasha Pivovarovan, Agyness Deynin, Doutzen Kroesin, Caroline Trentinin, Raquel Zimmermannin, Coco Rochan, Hilary Rhodan, Chanel Imanin ja Lily Donaldsonin kanssa. Heidät tituleeraattiin muodin 10 seuraavaksi supertähdeksi ("The World's Next Top Models... Fashion's 10 Mew Superstars").
Tällä hetkellä Stam on tunnetun models.com -sivuston "Models Top 50" -listan sijalla 5. Hänet listattiin heinäkuussa 2007 myös maailman 15. eniten tienaavaksi malliksi (1,5 miljoonaa viimeisen 12 kuukauden aikana).
Stam on 178 senttimetriä pitkä ja hänen tunnusmerkkinsä ovat hänen silmänsä. Hänen hiuksensa ovat vaaleat ja silmät siniset. Stam on myös yksi malleista, jotka tunnetaan nukkemaisista ja keijukaismaisista kasvoistaan. Muita hänen tapaisiaan keijukaiskasvoja ovat Gemma Ward, Heather Marks, Lily Cole, Caroline Trentini, Lisa Cant ja Devon Aoki.
Saab Bofors Dynamics
Saab Bofors Dynamics on ruotsalainen aseteollisuusyhtiö, jonka kotipaikka on Karlskoga. Yhtiön juuret ovat Bofors -yhtiössä joka perustettiin vuonna 1873. Vuonna 1999 Saab sai Boforsin haltuunsa ostettuaan sen emoyhtiön Celcius -yhtymän. Syyskuussa 2000 yhdysvaltalainen United Defense Industries osti Saabilta Bofors Weapon Systemsin tykkituotannon, ohjustuotannon jäädessä Saabin omistukseen. Tykkituotanto päätyi myöhemmin BAE Systemsille UDI:n sulauduttua siihen.
Nykyinen tuotanto kattaa myös tutka-, infrapuna,- ja lasersensorijärjestelmät
Tahdonvastaisesti toteutettu hoitotoimenpide tai tutkimus (psykiatria)
Tahdonvastaisesti toteutetulla hoitotoimenpiteellä tai tutkimuksella tarkoitetaan tahdosta riippumattomassa psykiatrisessa sairaalahoidossa olevan potilaan psyykkisen tai ruumiillisen sairauden hoitamista tai tutkimista ilman potilaan suostumusta tai hänen kantaansa tuntematta.
Potilasta on mahdollisuuksien mukaan hoidettava yhteisymmärryksessä hänen kanssaan. Sairaalaan tarkkailuun otettu tai hoitoon määrätty potilas voi ottaa kantaa tai antaa suostumuksensa yksittäisiin hoitotoimenpiteisiin, mutta niitä voidaan toteuttaa myös hänen tahdostaan riippumatta.
Potilaalle määrättävien hoitotoimenpiteiden tulee ehdottomasti olla lääketieteellisesti hyväksyttäviä ja niiden määräämisen edellytyksenä tulee olla välitön uhka potilaan tai muun henkilön terveyttä tai turvallisuutta kohtaan.
Mikäli edellytykset tahdonvastaisesti toteutettavalle hoitotoimenpiteelle täyttyvät voi potilasta hoitava lääkäri tehdä päätöksen sen / niiden toteuttamisesta. Päätöksestään lääkärin tulee aina (toimenpidekohtaisesti) tehdä merkintä potilaan sairauskertomukseen. Päätöksestä tulee käydä ilmi toimenpiteen:
Lisäksi sairauskertomusmerkinnästä tulee käydä ilmi toimenpiteen määränneen lääkärin nimi ja sen toteuttajien nimet.
Potilaalle tahdonvastaisesti annettavan lääkityksen (= injektiomuotoinen lääkitys lihakseen annettuna) tarve on arvioitava joka kerralla erikseen ja niistä tulee tehdä aiemmin mainitut merkinnät potilaan sairauskertomukseen.
Joissain sairaudentiloissa saattaa sähkö­hoidon antaminen osoittautua välttämättömäksi potilaan tahdosta riippumatta tai potilaan tahtoa tuntematta.
Tällaisia tiloja ovat mm:
Näissä tiloissa sähköhoidon antaminen on lähes aina kiireellinen ja henkeä pelastava toimenpide.
Joissain psyykkisen sairauden muodoissa potilas voi aiheuttaa itselleen hengenvaaran laiminlyömällä ravitsemuksensa (esimerkiksi anoreksia). Mikäli hoitava lääkäri katsoo potilaan ruokinnan välttämättömäksi hänen tahdostaan riippumatta voidaan se toteuttaa yleensä joko ns. nenä-maha - letkulla tai suonensisäisesti annettavalla ravintoliuoksella.
Psyykkisen sairaudentilansa vuoksi potilas saattaa olla erityisen vaarallinen ympärillään oleville henkilöille. Toisessa artikkelissa käsiteltyjen erityisten rajoitusten (hoidollinen kiinnipitäminen, eristäminen ja sitominen) sijaan voi hoitava lääkäri määrätä potilaan käyttämään pakkopaitaa, jolla estetään ettei potilas pääse lyömään.
Psykokirurgisia toimenpiteitä, esimerkiksi lobotomiaa tai niihin verrattavia toimenpiteitä voidaan toteuttaa ainoastaan täysi-ikäisen potilaan kirjallisella suostumuksella, jollei kyseessä ole potilaan henkeä uhkaavan vaaran torjuminen. Lisäksi psykokirurgisille toimenpiteille on olemassa lupamenettely.
Liberty Hyde Bailey
Liberty Hyde Bailey (15. maaliskuuta 1858 South Haven, Michigan – 15. joulukuuta 1954 Ithaca, New York) oli yhdysvaltalainen kasvitieteilijä.
Bailey opiskeli ja opetti silloisessa Michigan Agriculture Collegessa, joka nykyisin tunnetaan nimellä Michigan State University. Hän siirtyi vuonna 1888 Cornellin yliopistolle, jonka maatalousosaston johtajaksi hän eteni.
Bailey kirjoitti runsain mitoin kasvitiedettä koskevaa kirjallisuutta, mutta koetti kykyjään myös runoilijana, esseistinä ja filosofina. Hän vetäytyi Cornellista vuonna 1913, mutta jatkoi työtään Ithacassa, jossa hän kuoli 96-vuotiaana.
José Bonaparte
José Fernando Bonaparte (s. 14. kesäkuuta 1928) on argentiinalainen paleontologi. Hän on löytänyt lukuisia dinosaurusjäännöksiä Etelä-Amerikan alueelta, esimerkiksi "Riojasauruksen".
Bonaparte syntyi Rosariossa.
Agyness Deyn
Agyness Deyn (oikealta nimeltään Laura Hollins, s. 16. helmikuuta 1983 Littleborough, Englanti) on englantilainen huippumalli.
Deyn vietti lapsuutensa pienessä Littleborougin kaupungissa. Hän työskenteli 14-vuotiaasta Stubbinsissa tarjoilijana ja kahden vuoden kuluttua muutti Lontooseen, jossa hän työskenteli päivisin pikaruokalassa ja iltaisin baarissa. 18-vuotiaana Deyn aloitti työt mallina.
Deyn seurustelee The Last Shadow Puppetsin Miles Kanen kanssa.
Deyn aloitti 18-vuotiaana työt mallina.
Deyn on 178cm pitkä. 
Hiustenväriltään brunette, eli ruskeahiuksinen. 
Silmienväriltään sininen.
Asukoko, 34.
Deyn on työskennellyt useiden muodin huippunimien kanssa. Heitä ovat muun muassa Anna Sui, Blumarine, Burberry, Chanel, Christian Dior, Dolce & Gabbana, Marc Jacobs, Michael Kors, Mulberry, Giorgio Armani ja Versace. Tällä hetkellä Deyn on mukana Burberryn ja Giorgio Armanin kampanjoissa.
Deyn on myös ollut mukana elokuvassa Clash of the Titans.
Hän on myös tehnyt musiikkia ja hänet on nähty Five O'Clock Heroesin musiikkivideolla "Who".
Toukokuussa 2007 Deyn esiintyi American Voguen kannessa yhdessä Sasha Pivovarovan, Jessica Stamin, Doutzen Kroesin, Caroline Trentinin, Raquel Zimmermannin, Coco Rochan, Hilary Rhodan, Chanel Imanin ja Lily Donaldsonin kanssa. Heidät tituleeraattiin muodin 10 seuraavaksi supertähdeksi ("The World's Next Top Models... Fashion's 10 Mew Superstars").
Lisäksi Deyn voitti kategorian "Model of the Year" British Fashion Awards 2007 -gaalassa.
Deyn aikaisimmissa mallitiedoissaan (joissa hän oli vielä nimellä Laura Hollins) sanotaan, että hän on syntynyt vuonna 1983, vaikka hän itse väittää syntyneensä vuonna 1986. Hän on kieltänyt läheisiään kommentoimasta hänen ikäänsä liittyviä kysymyksiä.
Tähtikämmekkä
Tähtikämmekkä ("Angraecum sesquipedale") on kämmekkäkasvi.
1800-luvun kuuluisan luonnontieteilijän Charles Darwinin mukaan tähtikämmekän pölyttäjäksi täytyi löytyä hyönteinen, jonka kärsä olisi yhtä pitkä kuin kukan lähes 30 senttimetrin mittainen kannus. Silloiset luonnontieteilijät pitivät väitettä päättömänä. Darwin ei kuitenkaan luopunut väitteestään, eikä löytänyt muunlaista mahdollisuutta kämmekän pölytykseen. Parikymmentä vuotta Darwinin kuoleman jälkeen tällainen hyönteinen löytyi: "Xanthopan morgani" -kiitäjän imukärsä yltää tähtikämmekän kannuksen pohjalle saakka. Tämä yöperhonen sai lisänimen "praedicta". Se merkitsee ennustettua.
Hans Gerschwiler
Hans Gerschwiler (20. kesäkuuta 1920 – 27. syyskuuta 2017 Pinehurst, Pohjois-Carolina, Yhdysvallat) oli sveitsiläinen taitoluistelija. Hän sijoittui viidenneksi EM-kilpailuissa 1939, mutta piti pakon edestä taukoa toisen maailmansodan aikana.
Gerschwiler oli vuonna 1947 taitoluistelun miesten maailmanmestari ja Euroopan-mestari. Vuonna 1948 hän voitti hopeaa St. Moritzin talviolympialaisissa Sveitsissä, maailmanmestaruuskilpailuissa ja Euroopan-mestaruuskilpailuissa. Kummallakin kerralla hänen edelleen ylsi vain Dick Button.
Kuuluisimpiin lukeutuva taitoluisteluvalmentaja Arnold Gerschwiler oli Hans Gerschwilerin setä.
Gerschwiler oli ainoa taitoluistelun maailmanmestaruuden voittanut sveitsiläinen mies ennen Stéphane Lambielia 2005.
Cecilia Colledge
Magdalena Cecilia Colledge (28. marraskuuta 1920 Hampstead – 12. huhtikuuta 2008) oli brittiläinen taitoluistelija, taitoluisteluvalmentaja, olympiamitalisti, maailman- ja Euroopan mestari. Hän hyppäsi ensimmäisenä naistaitoluistelijana kilpailussa kaksoishypyn, ja on nuorin talviolympialaisiin osallistunut urheilija.
Colledge on historian nuorin talviolympialaisten osanottaja. Hän kilpaili Lake Placidin talviolympialaisissa 1932 vain 11-vuotiaana ja sijoittui kahdeksanneksi. Garmisch-Partenkirchenissä 1936 hän saavutti hopeaa haastettuaan voiton vieneen Sonja Henien.
MM-tasolla Colledge voitti yhden kullan ja kaksi hopeaa. Euroopan-mestaruuskilpailuista hän saavutti kolme kultaa, kaksi hopeaa ja yhden pronssin. Britannian-mestaruuskilpailuissa Colledge saavutti kolme peräkkäistä hopeamitalia vuosina 1932–1934, viisi peräkkäistä mestaruutta vuosina 1935–1939 ja vielä yhden mestaruuden ennen ammattilaiseksi ryhtymistään vuonna 1946.
Toisessa maailmansodassa Colledge palveli Lontoossa ambulanssin ajajana. Hän kuoli 87-vuotiaana.
Alex Katz
Alex Katz (s. 24. heinäkuuta 1927 New York) on yhdysvaltalainen poptaiteilija. Hän opiskeli Cooper Unionissa sekä Skowhegan School of Painting and Sculpturessa. Hänen ensimmäinen oma näyttelynsä pidettiin vuonna 1954.
Katzista tuli mainelaisen Colby Collegen kunniatohtori vuonna 1984.
Pioneerikoulu
Pioneerikoulu toimii Lappeenrannassa osana Maasotakoulun koulutuskeskusta, ja sen tehtävänä on kouluttaa pioneeri- ja suojeluaselajin henkilöstöä sodan ja rauhan ajan tarpeisiin. Pioneerikoulu vastaa aselajin upseerien perus, jatko- ja täydennyskoulutuksesta osana Maanpuolustuskorkeakoulun antamaa koulutusta sekä aselajin reservin upseereiden koulutuksesta kertausharjoitusten yhteydessä. Aselajin tutkimus- ja kehittämistoiminnasta vastaa Maavoimien tutkimuskeskus Haminassa.Koulun johtajana on vuodesta 2012 alkaen toiminut everstiluutnantti Timo Iltanen.
Pioneerikoulu toimii Lappeenrannan varuskunnan Leirikentällä, jonne sille valmistui uudisrakennus Sapööri marraskuussa 2014.
Koulun edeltäjiä ovat Suojelukoulu ja aiempi Pioneerikoulu. Suojelukoulu toimi Kirkkonummen Upinniemessä vuoteen 1985 ja Keskussääasemaan yhdistämisen jälkeen nimellä Suojelu- ja Sääkoulu Tikkakosken Luonetjärvellä vuoteen 1992, jolloin se siirrettiin Keuruulle. Pioneerikoulu puolestaan siirrettiin Kouvolasta Keuruulle vuonna 1998. Keuruulla koulut yhdistettiin vuonna 2004 Pioneeri- ja Suojelukouluksi, joka oli yksi Pioneerirykmentin joukkoyksiköistä.
Pioneerirykmentti lakkautettiin joulukuussa 2014 osana puolustusvoimauudistusta. Tämän myötä Pioneeri- ja Suojelukoulu muutti Lappeenrantaan elokuussa 2014 ja liitettiin Maasotakouluun nimellä Pioneerikoulu tammikuussa 2015. Pioneeri- ja Suojelukoulun tutkimus- ja kehittämisosaston tutkijat siirtyivät Haminaan perustettuun Maavoimien tutkimuskeskukseen.
Kriittinen korkeakoulu
Kriittinen Korkeakoulu on vuonna 1968 perustettu, pääosin Helsingissä toimiva, yksityinen ja sitoutumaton valtion tukema koulutus- ja kulttuurikeskus. Toimintaa ylläpitää samanniminen yhdistys. Kriittisen Korkeakoulun toimintamuotoja ovat avoimet esitelmä- ja keskustelutilaisuudet, seminaarit, erityiskurssit, työryhmät ja projektit. Korkeakoulu ilmoittaa tehtäväkseen tarjota tietoja ja virikkeitä ajan ilmiöistä kiinnostuneille, järjestää mahdollisuuksia itsensä ja yhteisönsä kehittämiseen, edistää uusia näkökulmia avaavan tiedon syntymistä sekä tarjota mahdollisuus erilaisia aatteita, oppeja ja mielipiteitä edustavien ihmisten kohtaamiselle.
Kriittinen Korkeakoulu julkaisee "Katsaus"-lehteä, jonka päätoimittajana toimii koulun toiminnanjohtaja Eero Ojanen.
Kriittisen Korkeakoulun alku ajoittuu vuoteen 1968 kun silloinen Suomen Teiniliiton kuraattori, Reijo Wilenius, sittemmin Jyväskylän yliopiston filosofian professorina vuosina 1973–1992 toiminut ja Steiner-koulun puolestapuhuja, esitti Erkki Tuomiojalle ja Risto Volaselle keskustelufoorumin perustamista, "”-- koska Suomessa on kansalaiskeskustelua liian vähän. Ylhäällä päätetään asioista eivätkä kansalaiset pääse keskustelemaan”". Korkeakoulun pääsihteerinä aloitti vuonna 1971 sosiaalipedagogi, SDP:n kansanedustaja Antti-Veikko Perheentupa (1930–2007). Korkeakoulun johtokunnassa on toiminnut monia kulttuurin vaikuttajia, kuten Henri Broms. Vuonna 1994 pidettiin Inhimillisen kasvun seminaari, INKA Martti Tuomolan johdolla, jonka kokemusten pohjalta syntyi vuonna 1980 Snellman-korkeakoulu, jossa kokopäiväiseen opiskeluun sovellettiin INKAn kokemuksia. Professori Erkki Lähde toimi Kriittisen korkeakoulun johtokunnan puheenjohtajana vuodesta 1992. Koulu sai uudet tilat vuonna 2000 ja toiminnanjohtajana aloitti Tuomas Nevanlinna.
Kriittisen Korkeakoulun johtokunnan puheenjohtajana on toiminut vuodesta 2006 taidemaalari Heli Heikkinen.
Korkeakoulu on järjestänyt koulutuksia muun muassa kirjoittamisessa (Kirjoittajakoulu), puhetaidossa (Puhujakoulu), filosofian taidossa, kuvataiteessa ja musiikissa. Kriittisessä Korkeakoulussa on toiminut Virtaa-klubi, jossa eri taiteenalojen edustajat ovat olleet esillä. Klubi on harjoittanut yhteistyötä muun muassa Sibelius-Akatemian kanssa. Kriittinen korkeakoulun ja ruotsinkielinen Interbaas ry -yhdistyksen luoma Filocafé on toiminut keskustelufoorumina erilaisille kulttuurien kohtaamisille. Korkeakoulu on järjestänyt yleisöluentoja, joissa on esitelmöinyt muun muassa Tuomas Nevanlinna.
Bernard Malamud
Bernard Malamud (26. huhtikuuta 1914 – 18. maaliskuuta 1986) oli yhdysvaltalainen kirjailija.
Malamud syntyi New Yorkin Brooklynissä venäjänjuutalaisille maahanmuuttajavanhemmille ja opiskeli Erasmus Hall High Schoolissa, City College of New Yorkissa ja Columbian yliopistossa. Hän opetti vuosina 1949–1961 Oregonin valtionyliopistossa ja sen jälkeen Bennington Collegessa Vermontissa.
Malamud nousi 1950-luvulta alkaen maineeseen romaaneillaan ja novellikokoelmillaan. Hän kuvaa niissä etenkin juutalaisten elämää ja epävarman ihmisen selviytymistä vaikeassa ympäristössä. Tunnetuimpien teosten joukossa ovat "Dubinin elämät" (1979) ja "Jumalan armo" (1982). Romaanista "The Natural" (1952) on tehty myös elokuvaversio "Voittajan paluu" (1984), jossa ohjaajana oli Barry Levinson ja pääosia näyttelevät Robert Redford, Glenn Close ja Robert Duvall. Romaanista "Tuomittu" Malamud sai 1967 Pulitzerin kirjallisuuspalkinnon. Hänelle myönnettiin myös muun muassa kaksi National Book Awardia (1959 ja 1967).
Mea Shearim
Mea Shearim () on Jerusalemin kaupunginosa, ja yksi vanhimmista vanhankaupungin ulkopuolelle rakennetuista. Se perustettiin 1874. Siellä asuu nykyään haredijuutalaisia.
Neturei Karta -liikkeellä on vahva kannatus Mea Shearimissa.
Goats Head Soup
Goats Head Soup on brittiläisen rockyhtyeen The Rolling Stonesin elokuussa 1973 julkaistu albumi. Levy on viimeinen yhtyeen historiassa, jonka tuotti Jimmy Miller. Hän oli työskennellyt yhtyeen kanssa vuoden 1968 "Beggars Banquet" -albumista lähtien.
"Goats Head Soup" aloitti Rolling Stonesin historiassa niin sanotun ”niukan kauden”, jolloin ”grooven” luominen asetettiin etusijalle ennen varsinaista laulunkirjoittamista. Albumia ei yleisesti pidetä yhtä onnistuneena teoksena kuin yhtyeen neljää aiempaa studioalbumia, ja esimerkiksi yhtyeen tuolloinen studiomuusikko ja roudari Ian Stewart haukkui albumin tuoreeltaan ”surkean väljähtäneeksi”.
Albumilta julkaistu single ”Angie” muodostui yhtyeen ensimmäiseksi ykköshitiksi Yhdysvalloissa viiteen vuoteen. Se on samalla Rolling Stonesin tunnetuin radioballadi. Myös New Yorkin poliisin toimia kritisoiva kappale ”Doo Doo Doo Doo Doo (Heartbreaker)” julkaistiin singlenä. Itse albumi nousi listaykköseksi sekä Isossa-Britanniassa että Yhdysvalloissa. Lisäksi Australiassa albumi pysyi listan kärjessä kahdeksan viikkoa.
Albumin päätöskappale ”Star Star” (tunnettu myös kertosäkeensä mukaisesti nimellä ”Starfucker”) aiheutti kohua.A-puoli
B-puoli
Fourplay
Fourplay on vuonna 1990 perustettu yhdysvaltalainen smooth jazz -yhtye, jonka perustajajäsenet ovat Bob James, Lee Ritenour, Nathan East ja Harvey Mason. Yhtyeen kitaristi on vaihtunut kaksi kertaa. Vuonna 1997, Lee Ritenourin jäädessä pois, tilalle siirtyi Larry Carlton ja vuodesta 2010 kokoonpanossa kitaraa on soittanut Chuck Loeb. Yhtye on julkaissut 13 albumia, jotka ovat saaneet lukuisia Grammy-ehdokkuuksia ja kultalevyjä. Yhtyeen ensimmäinen albumi pysyi 33 listaviikkoa Billboardin "aikalaisjazz"-listan ykköspaikalla.
Yle Radio Suomi Rovaniemi
Yle Radio Suomi Rovaniemi (aiemmin "Lapin Radio" ) on yksi Yle Radio Suomen maakuntaradioista. Sen kuuluvuusalueena on Lapin nykymaakunta lukuun ottamatta Kemi-Tornion seutukuntaa. Toimitus sijaitsee Rovaniemellä.
Radion päällikkönä toimii Juha Salla ja uutispäällikkönä Ilkka Ulkuniemi.
Vuonna 2005 Lapin Radio oli 68 prosentin osuudella kaikissa ikäryhmissä alueensa kuunnelluin radioasema. Toisena oli Radio Nova (9 %).
Batman ja Pakkasherra
Batman ja Pakkasherra ("Batman & Mr. Freeze: SubZero") on vuonna 1998 suoraan videolle julkaistu animaatioelokuva, jonka ohjasi Boyd Kirkland, joka toimi myös elokuvan käsikirjoittajana. Pääosassa ääninäyttelivät Kevin Conroy ja Michael Ansara sekä Loren Lester, Efrem Zimbalist Jr. ja George Dzundza.
Elokuva on DC-animaatiouniversumin toinen elokuva ja se myös palkittiin Anniella.
Epätoivoinen Pakkasherra kidnappaa Barbara Gordonin pelastaakseen kuolemaisillaan olevan vaimonsa Noran. Hän palkkaa avukseen tohtori Gregory Belsonin siirtämään Barbaran terveet elimet vaimolleen. Batmanilla ja Robinilla on kädet täynnä töitä selvittää Pakkasherran piilopaikka, jossa hän pitää Barbaraa hallussaan operaatiota varten.
Bengali (alue)
Bengali on alue Aasiassa, Intian niemimaan koillispuolella. Se jakautuu nykyisin lähinnä Bangladeshin valtioon (entinen Itä-Bengali) ja Intian Länsi-Bengalin osavaltioon, mutta pieniä osia historiallisesta Bengalista kuuluu muihinkin Intian osavaltioihin. Alueen pääkieli on bengali.
Bengali on yksi maailman tiheimmin asuttuja alueita: väestötiheys on yli 900 henkeä neliökilometrillä. Suurin osa alueesta on alavaa jokisuistoa. Jos merenpinnan korkeus nousee ilmastonmuutoksen myötä, alueella on odotettavissa suuria ongelmia. Suuri osa rannikkoa on suomaista viidakkoa, jossa kasvaa maailman laajin mangrovemetsäalue. Sundarbansin kansallispuisto on perustettu suojelemaan tätä metsää ja sen eläimistöä, kuten bengalintiikeriä.
Alueella on kaksi suurkaupunkia: Kalkutta ja Dhaka, mutta pääosa väestöstä elää maaseudulla. Tärkein viljeltävä ravintokasvi on riisi, tärkein myyntiin kasvatettava kasvi juutti.
Tunnettuja bengalilaisia henkilöitä ovat muun muassa Nobel-palkitut kirjailija Rabindranath Tagore ja taloustieteilijä Amartya Sen.
Iso-Kaskinen (Turku)
Iso-Kaskinen on saari Airistolla Turun saaristossa. Iso-Kaskinen on osa Turkua ja sijaitsee Ruissalon saaren luoteisrannikon edustalla. Matkaa Ruissalon rannikolle Iso-Kaskisista kertyy lyhimmillään noin 150 metriä.
Norjalainen rahtialus M/S Antares ajoi 10. joulukuuta 2007 karille Iso-Kaskisten edustalla, mutta pääsi omin konein irti.
Dielektrinen aine
Dielektrinen aine on sähköeriste, jonka sisällä sähkökenttä on heikompi kuin se olisi tyhjiössä. Eristeissä tasasähköjännite ei aiheuta sähkövirtaa.
Materiaalin eristevakio eli dielektrisyysvakio eli suhteellinen permittiivisyys ε ilmoittaa, kuinka moninkertaiseksi kondensaattorin kapasitanssi kasvaa ilmaeristeiseen kondensaattoriin verrattuna, jos sen levyjen väli täytetään kyseisellä aineella. Paperin eristysvakio on 2–2,8, kiilteen 8, lasin 3–7, paloöljyn 2, veden 80.
Dielektrinen polarisaatio aiheuttaa sähkökentän heikkenemisen eristeen sisällä. Sähkökenttä saa eristävän aineen atomeissa eri merkkiset sähkövaraukset hieman siirtymään tasapainoasemastaan. Siten esimerkiksi positivisesti varattua kondensaattorin levyä kohden siirtyy negatiivista varausta. Kun ulkoinen kenttä poistuu, varaustilanne palautuu ennalleen.
Monissa aineissa on poolisia molekyyleja. Nesteissä ja osittain myös eräissä kiinteissä aineissa tällaiset molekyylit pääsevät kääntymään sähkökentän vaikutuksesta, jolloin sähkövarauksen nettosiirtymä muodostuu suureksi. Siksi eräillä nesteillä on hyvin suuri kyky polarisoitua sähköisesti ja siten heikentää sisälleen tunkeutuvaa sähkökenttää. Eristävässä aineessa olevan kentän voimakkuus saadaan jakamalla ulkopuolisen kentän voimakkuus eristysvakiolla.
Kun ulkopuolinen kenttä kääntää eristävän aineen molekyylejä, se suorittaa työtä kitkavoimia vastaan kuumentaen hieman ainetta. Jos kenttä on nopeasti värähtelevä, kuumentaminen muodostuu huomattavaksi ja sitä voidaan käyttää teknillisesti hyväksi suurten ainekappaleiden kuumentamiseksi tasaisesti samalla kertaa niiden sisäosia myöten . Tähän perustuu muun muassa mikroaaltouunin toiminta. Sähkötekniikassa eristeen häviöitä kuvataan lisäämällä permittiivisyyteen imaginäärinen komponentti. Eristeen häviökerroin on permittiivisyyden imaginääriosan ja reaaliosan suhde.
Kumbh Mela
Kumbh mela (Devanagari: कुम्भ मेला) on kolme kuukautta kestävä hindujen pyhiinvaellusjuhla. Tapahtuma järjestetään kolmen vuoden välein joko Allahabadin, Haridwarin, Ujjainin tai Nashikin kaupungissa, jotka ovat valikoituneet juhlapaikoiksi, koska tarinan mukaan niiden alueille putosi pisara kuolemattomuuden nektaria jumalien ja demonien taistelussa jumalallista nektaria sisältävästä ruukusta. Kerran 12 vuoden jaksossa pidetään Allahabadissa maha kumbh mela. Tähän maailman suurimpaan joukkokokoontumiseen osallistuu jopa kymmeniä miljoonia ihmisiä. Hindujen uskomuksen mukaan Gangesissa kylpiessään kylpijä puhdistuu synneistä ja vapautuu elämän ja jälleensyntymän kierteestä. Kylpiessä puhdistutaan itse, mutta voidaan tehdä myös "pyhä kastautuminen" niiden ystävien ja sukulaisten puolesta, jotka eivät osallistu pyhiinvaellukseen.
Erkki Pohjanheimo (lentäjä)
Erkki Olavi Pohjanheimo (ent. Vuori, 2. joulukuuta 1917 Turku – 7. maaliskuuta 1943) oli suomalainen pommituslentäjä, lennonopettaja ja koelentäjä.
Pohjanheimo valmistui kadettikoulusta 6. maaliskuuta 1939. Sen jälkeen hänen joukko-osastojaan olivat 1939 Lentorykmentti 4 (Lento R4) ja Lentolaivue 44 (LLv 44). Talvisodassa Pohjanheimon laivue toimi Luonetjärvellä ja Joroisissa. Välirauhan aikana hänen komentopaikkoinaan olivat Luonetjärven varuskunta ja Kemin lentokenttä. Syksyllä 1940 Pohjanheimo aloitti ohjaajaopettajakurssin Kauhavan lentosotakoulussa, missä hän toimi lennonopettajana vuonna 1941.
Pohjanheimo oli yksi niistä kolmesta upseerista, jotka lensivät sotamarsalkka Herman Göringin lahjoittamat kolme ensimmäistä Dornier Do 17 -pommikonetta Saksasta Suomeen, Malmin kentälle 5. tammikuuta 1942. Lentoa edelsi joulukuussa 1941 alkanut koulutus Varsovassa. Tampereella suoritettujen huoltojen jälkeen koneet siirrettiin Joensuun Lintuniemeen, josta tuli sotaa käyvän Lentolaivue 46:n tukikohta. Erkki Pohjanheimo kuului tuohon laivueeseen suuren osan vuotta 1942.
Koelentäjäksi Tampereen lentovarikolle Pohjanheimo komennettiin 1.12.1942.
Pohjanheimo kuoli ollessaan koelentäjänä Tampereen lentovarikolla. Onnettomuuskone oli VL Pyry PY-37. Pohjanheimo ohjasi konetta, ja siinä oli matkustajana kuuluisiin urheilijaveljeksiin lukeutuva kapteeni Akilles Järvinen. Aki Järvinen oli omalla vastuulla mukana vapaaehtoisena matkustajana, koska Pyryä testattiin kahdella henkilöllä. Aki Järvinen ei ollut lentäjä vaan siviilissä panssaritorjuntajoukkueen johtajan tehtävistä. Onnettomuuden aikaan hän toimi tilausten tarkkailijana Härmälän lentovarikolla. Pyry syöksyi maahan Tampereen Koivistonkylässä Lempäälään johtavan tien lähistöllä. Sekä Pohjanheimo että Järvinen saivat surmansa.
Pyryn putoamispaikalle pystytettiin syyskuussa 1964 muistolaatta, joka sittemmin rakennetun marketin ja moottoritien vuoksi siirrettiin metsikköön läheiselle mäelle. Muistolaatan hankkivat Tampereen reserviupseeri- ja reservialiupseerikerhojen ilmailujaostot, Ilmavoimien varikko ja Valmetin lentokonetehdas.
Pohjanheimo haudattiin Multian sankarihautaan.
Pohjanheimon aviopuoliso oli Raili Pohjanheimo (o.s. Valkola, myöh. Kuuranne). Heidän poikansa on tv-tuottaja ja ohjaaja Erkki Pohjanheimo.
Gevorg VI
Gevorg VI (k. 9. toukokuuta 1954) toimi Armenian katolikoksena vuosina 1945–1954. Periaatteessa hänestä tuli arkkipiispana Armenian kirkon pää jo vuonna 1938 edellisen katolikoksen Khoren I:sen kuoltua, mutta tällöin kirkkoa vainottiin eikä uutta katolikosta nimitetty. Vuosia kului siten, että jopa itse Gevorgia pilkattiin ja syljettiin hänen kulkiessaan linja-autolla töihinsä, mutta 19. huhtikuuta 1945 tapahtui käänne, kun Stalin otti Gevorgin juhlallisesti vastaan ja antoi luvan kirkolle valita uuden katolikoksen, perustaa hengellisen seminaarin ja julkaista kuukausittaista lehteä. Kesäkuussa samana vuonna Gevorg valittiin yksimielisesti uudeksi katolikokseksi.
Katolikoksena Gevorg yritti parantaa armenialaisten asemaa, niin koti- kuin ulkomailla, ja yritti tuoda esille armenialaisten kokemia vääryyksiä. Neuvostohallitus ei kuitenkaan noteerannut näitä, kuten eivät länsimaatkaan. Gevorgin aikana tapahtui myös monia surullisia asioita: Grigor Valontuojan kirkko Jerevanissa purettiin, kymmenet tuhannet armenialaiset karkotettiin Pohjois-Kazakstaniin eikä katolikoksen annettu vihkiä käyttöön uutta mirhaöljyä. Ulkomailla hänen luultiin väärin olevan Neuvostohallinnon sätkynukke ja hänestä käytettiin esimerkiksi nimitystä 'punainen katolikos'.
Gevorg VI kuoli 9. toukokuuta 1954 kärsittyään sydän- ja vatsasairauksista. Häntä seurasi katolikoksena Vazgen I.
Sara Mella
Sara Johanna Mella, o.s. Peltonen (s. 4. lokakuuta 1967 Helsinki) on helmikuun 2010 alusta Nordean Suomen varatoimitusjohtaja ja vastaa tehtävässä pääkaupunkiseudun vähittäis­pankki­toiminnasta.
Mella toimi Kustannusosakeyhtiö Otavan toimitusjohtajana huhtikuun alusta 2008 lokakuun 2009 loppuun. Hän on aiemmin työskennellyt vuodesta 1991 Nordean ja sen edeltäjien palveluksessa eri tehtävissä, ennen Otavaan siirtymistä Nordean Helsingin ydinkeskustan alueen aluejohtajana. Mella oli vuonna 1890 perustetun Otavan ensimmäinen Reenpään suvun ulkopuolelta tullut toimitusjohtaja vuoden 1892 jälkeen, jolloin johtajuus siirtyi Hannes Gebhardilta Alvar Renqvistille.
Mellan syntyi toimitusjohtaja Seppo Peltosen ja asiakaspalvelupäällikkö Aila Takalan perheeseen. Hän tuli ylioppilaaksi 1987 ja ja opiskeli Tampereen yliopistossa, josta hän valmistui yhteiskuntatieteen maisteriksi 1991.
Suuri Suomalainen Kirjakerho
Suuri Suomalainen Kirjakerho Oy (SSKK) on vuonna 1968 Suomen kolmen johtavan kirjankustantamon Otavan, Tammen ja WSOY:n perustama kirjakerho, joka kuuluu Otava-konserniin.
Yhtiöllä oli kahdeksan kirjakerhoa, joissa jäsentalouksia oli vuoden 2005 lopussa noin 300 000. SSKK:hon on kuulunut lisäksi verkkokauppa Suuri Kuu sekä saman niminen kirjakauppaketju, jossa on viisi myymälää. Myymälät lakkautettiin vuonna 2012.
Syksyllä 2015 Bonnierin kirjakerhot yhdistettiin Suureen Suomalaiseen Kirjakerhoon. Kirjakerhoilla on yhteensä noin 180 000 jäsentä.
Suuri Suomalainen Kirjakerho myy ainoana kirjakerhona Suomessa kaikkien kustantajien kirjoja ja sillä on valikoimissa kaikki Suomessa julkaistut kirjat, yli 110 000 kirjaa.
SSKK myöntää vuosittain kirjallisuuspalkinnon suomalaiselle kirjailijalle.
Henry Parland
Henry George William Parland (29. heinäkuuta 1908 Viipuri, Suomen suuriruhtinaskunta – 10. marraskuuta 1930 Kaunas, Liettua) oli suomenruotsalainen runoilija ja kirjailija.
Henry Parlandin vanhemmat olivat insinööri Osvald Parland ja Maria Sesemann. Hän vietti lapsuutensa Kiovassa, Pietarissa ja Karjalankannaksella, ja perheen kotikielet olivat saksa ja venäjä. Hän muutti vuonna 1920 perheineen Viipurista Kauniaisiin ja päästyään ylioppilaaksi Kauniaisten yhteiskoulusta 1927 opiskeli oikeustiedettä Helsingin yliopistossa 1927–1929. Kauniaisissa hän alkoi opetella ruotsia, jolla hän muutamaa vuotta myöhemmin kirjoitti teoksensa. Ylioppilaselämää hän vietti riehakkaasti.
Keväällä 1929 Parland julkaisi esikoiskokoelmansa, mutta samana vuonna hänen oli muutettava pois Suomesta pakoon boheemielämässä aiheuttamiaan hankaluuksia. Useat hänen teoksistaan syntyivät Liettuassa, jossa hän 22-vuotiaasta alkaen oli töissä Ruotsin konsulaatin sihteerinä ja asui enonsa Vasili Sesemannin luona. Runoilijana häntä on kuvattu traagiseksi itseironikoksi, ja häntä pidetään varhaisena modernistina. Runojen ohella hän tuotti proosaa. Hänen esseensä "Modernistinen runo formalistisesta näkökulmasta" toi ensimmäisenä Suomessa esille semiotiikan, joskin se julkaistiin vasta kirjailijan kuoleman jälkeen.
Parland kuoli tulirokkoon Liettuassa 1930. Hän ehti lyhyeen katkenneen elämänsä aikana julkaista vain yhden runokokoelman, "Idealrealisationin" (1929). Postuumisti on julkaistu runsaasti jäämistöstä löytynyttä materiaalia, kuten romaani "Rikki" ("Sönder").
Oscar Parland oli Henryn veli. Heidän nuorempia veljiään ovat runoilija Ralf Parland ja professori Herman Parland.
Margarita Drobiazko
Margarita Aleksandrovna Drobiazko (, s. 21. joulukuuta 1971, Moskova) on liettualainen taitoluistelija. Hän muodostaa Povilas Vanagasin kanssa kuuluisan jäätanssiparin.
Drobiazko ja Vanagas ovat voittaneet pronssia taitoluistelun maailman- (2000) ja Euroopan-mestaruuskilpailuissa (2000, 2006). Drobiazko ja Vanagas ovat osallistuneet viisiin talviolympialaisiin (1992, 1994, 1998, 2002, 2006).
Drobiazko ja Vanagas menivät naimisiin kesäkuussa 2000.
Sébastien Flute
Sébastien Flute (s. 25. maaliskuuta 1972) on ranskalainen jousiampuja, hänen uransa huippuhetket sijoittuivat 1990-luvun alkupuolelle.
Fluten uran suurin saavutus on yksilökilpailun olympiakulta Barcelonasta 1992. Hän osallistui vielä Atlantaan 1996, Sydneyyn 2000 ja Ateenaan 2004, jossa hän ei kuitenkaan menestynyt. Samana vuonna hän voitti myös yksilökilpailun euroopan-mestaruuden. Vuotta myöhemmin hän voitti maailmanmestaruuden joukkuekilpailusta.
Povilas Vanagas
Povilas Vanagas (s. 23. heinäkuuta 1970) on liettualainen taitoluistelija, joka on tullut maailmankuuluksi Margarita Drobiazkon jäätanssiparina.
Vanagas ja Drobiazko voittivat pronssia taitoluistelun maailman- (2000) ja Euroopan-mestaruuskilpailuissa (2000, 2006).
Vanagas ja Drobiazko ovat osallistuneet viisiin talviolympialaisiin (1992, 1994, 1998, 2002, 2006). He avioituivat kesäkuussa 2000.
Chairil Anwar
Chairil Anwar (26. heinäkuuta 1922 Medan, Pohjois-Sumatra – 28. huhtikuuta 1949) oli indonesialainen runoilija, joka kuoli 26-vuotiaana sairastettuaan kuppaa ja tuberkuloosia sekä maksakirroosia.
Anwarin teoksiin kuuluu muiden muassa kuuluisa yksittäinen runo "Aku". Anwar kuului Angkatan '45 -nimiseen kirjalliseen liikkeeseen, jonka muita edustajia olivat Asrul Sani ja Rivai Apin.
Irina Nikultšina
Irina Nikultšina () s. 8. joulukuuta 1974, Razlog, Bulgaria) on bulgarialainen maasto- ja ampumahiihtäjä.
Nikultšina osallistui olympialaisten maastohiihtoon Lillehammerissa 1994 ja Naganossa 1998 sijoittuen parhaimmillaan 28:nneksi Naganon 30 kilometrillä. Hän osallistui myös Falunin MM-kilpailuihin 1993.
Nikultšina voitti olympiapronssia Salt Lake Citystä 2002 10 km:n takaa-ajosta. Lisäksi hän oli yhdestoista pikakilpailussa ja kuului neljänneksi sijoittuneeseen Bulgarian viestijoukkueeseen. Hän osallistui myös Torinon olympialaisiin 2006. MM-kilpailuissa hän oli Oslossa 2000 kuudes yhteislähtökilpailussa ja kymmenes pikakilpailussa sekä Oberhofissa 2004 kuudes pikakilpailussa ja yhdeksäs takaa-ajossa. EM-kilpailuissa hän sai hopeaa viestissä Langdorf-Arberseessa 2006 ja pronssia takaa-ajossa Banskossa 2007.
Nikultšina kilpaili maailmancupissa vuosina 1998–2007. Hän sijoittui kymmenen parhaan joukkoon ensimmäisen kerran oltuaan yhdeksäs Hochfilzenin normaalimatkalla kaudella 1999–2000. Hän sijoittui parhaimmillaan kolme kertaa kolmanneksi: Pokljukan pikakilpailussa kaudella 1999–2000 sekä Ruhpoldingin pikakilpailussa ja Salt Lake Cityn olympiapronssikilpailussa kaudella 2001–2002. Maailmancupin kokonaiskilpailussa hän oli neljästoista kaudella 1999–2000.
Elizabeth Wilson
Elizabeth Welter Wilson (4. huhtikuuta 1921 Grand Rapids, Michigan – 9. toukokuuta 2015 New Haven, Connecticut) oli yhdysvaltalainen näyttelijä. Hän syntyi Grand Rapidsissa ja opiskeli New Yorkin American Academy of Dramatic Artsissa.
Wilson menestyi sekä näytelmissä että televisiossa ja valkokankaalla: hän teki Broadway-debyyttinsä vuonna 1953 ja elokuvadebyyttinsä 1955. Hänelle myönnettiin vuonna 1972 Tony-palkinto roolista näytelmässä "Sticks and Bones".
Elokuvanäyttelijänä Wilson esiintyi muiden muassa "Miehuuskokeessa" (1967), "Pahan riivaamissa" (1987) ja "The Addams Family – Perhe Addamsissa" (1991). Hän oli ehdolla Bafta- ja Emmy-palkintojen saajaksi.
Wilson kuoli 94-vuotiaana 9. toukokuuta 2015 Connecticutin New Havenissa.
Käte Nyberg
Käte Nyberg on vuoden 1979 Miss Suomi -kilpailun toinen perintöprinsessa. Miss Suomeksi valittiin tuolloin Päivi Uitto. Nyberg valittiin samana vuonna myös Miss Skandinaviaksi ja hän sijoittui Japanissa Miss International Beauty -kilpailussa neljänneksi. Nykyään Nyberg asuu perheineen Yhdysvalloissa.
Miss Suomi -kilpailun aikaan Nyberg oli 22-vuotias tammisaarelainen opiskelija. Hänet valittiin kilpailussa lehdistön ihannetytöksi.
Jarno Laitinen
Jarno Laitinen (s. 27. maaliskuuta 1988 Pirkkala) on suomalainen jääkiekkoilija. Pelipaikaltaan hän on maalivahti. Edellisen kerran Laitinen on pelannut kaudella 2013–2014, jolloin hän edusti Mestis-seura Lempäälän Kisaa.
Laitinen aloitti jääkiekkoilun 7-vuotiaana Pirkkalan Ilveksessä. Hän debytoi ammattilaisena Tampereen Ilveksessä. Hän voitti Ilveksessä C- ja B-junioreiden Suomenmestaruuden ja siirtyi kaudeksi 2007–2008 JYPiin, kun hän teki joukkueen kanssa 2+1-vuotisen sopimuksen. Ilveksessä hän kamppaili peliajasta samanikäisen Riku Heleniuksen kanssa. Vuonna 2004 tullut vaikea lonkkavamma piti Laitisen kuitenkin sivussa peleistä yli vuoden. Loppukaudeksi 2010–2011 hän siirtyi Lahden Pelicansiin. Seuraavan kauden alussa Laitinen siirtyi Tšekin Extraligan HC Kometa Brnoon, joka kuitenkin vuokrasi hänet välittömästi 1. Ligan Piráti Chomutoviin.
Tulipunainen kyyhkynen
Tulipunainen kyyhkynen on Matti Kassilan elokuva vuodelta 1961. Elokuvan idea tuli ohjaaja Kassilan omasta unesta. Tulipunainen kyyhkynen on "[Komisario] Palmuja selvästi vakavahenkisempi, film noir -vaikutteinen teos". Elokuvan on tuottanut Toivo Särkkä, ja tuotantoyhtiö on Suomen Filmiteollisuus.
Elokuvan päähenkilö on kirurgi Olavi Aitamaa, joka alkaa epäillä nuorta vaimoaan uskottomuudesta. Hän seuraa vaimoaan ja näkee tämän suutelemassa toista miestä. Olavi raivostuu, mutta pian punatukkainen kaunotar saa hänet pauloihinsa. Alkaa tapahtua kummia.
Elokuva kuvattiin osin keskellä Helsingin ihmisvilinää. Pääosaa näyttelee Tauno Palo, joka näytteli kolmen vuosikymmenen ajan elokuvien sankarirooleja ja jonka viimeiseksi elokuvaksi tämä jäi. Myös elokuvassa esiintyvä Suomen Filmiteollisuuden pitkäaikainen näyttelijä Anton Soini kuoli pian elokuvan ensi-illan jälkeen.
Kun elokuvan tekoaikaan Modest Savtschenkon (Kansan Uutiset) mukaan elettiin suomalaisen elokuvan alennustilaa, hän yllättyi tästä elokuvasta myönteisesti: "Filmituotantomme nykytilassa se tekee melko yllättävän vaikutuksen". Samalla positiivisella linjalla jatkoivat muutkin aikalaiskriitikot.
2010-luvulla elokuvaa luonnehdittiin eräässä kritiikissä psykotrilleriksi. Vaikutteita siinä nähdään niin Alfred Hitchcockilta, Fritz Langilta kuin Michelangelo Antonionilta. Erään toisen kriitikon samanlinjainen luonnehdinta elokuvasta on, että se on kokeellinen psykologinen jännäri, jossa käsitellään syyllisyyden- ja ahdistuksentunteita. Musiikki on kaikkein moderneinta.
Luft-Fahrzeug-Gesellschaft
Luft-Fahrzeug-Gesellschaft (LFG) oli saksalainen lentokoneiden valmistaja ensimmäisessä maailmansodassa. Se tunnetaan parhaiten "Roland"-koneistaan, joista tunnetuimmat olivat 
Roland C.II ja Roland C.IV. Yhtiö valmisti myös joitakin ilmalaivoja.
LFG aloitti toimintansa 1908 ilmalaivojen valmistajana. Ensimmäinen rakennushanke oli ilmalaiva, jonka suunnitteli August von Parseval. Se otettiin käyttöön 1910 nimellä PL.II. Neljä muuta ilmalaivaa valmistettiin aikavälillä 1910–1918.
Franz Schneider liittyi yritykseen ja alkoi suunnitella koneita käyttäen nimeä "Roland".
Ensimmäinen onnistunut lentokone oli Roland C.II -tiedustelukone.
Roland C.II:sta kehitettiin hävittäjä, josta käytettiin nimeä Roland D.I. Kone havaittiin kuitenkin sopimattomaksi hävittäjätehtäviin, koska koneesta ei nähnyt tarpeeksi hyvin suoraan eteenpäin. Puute korjattiin Roland D.II:ssa, mutta se jäi Albatros D.I:sen varjoon.
Sodan jälkeen lentokoneiden valmistus Saksassa kiellettiin ja yhtiö rupesi valmistamaan ilmalaivoja ja pelastusveneitä. Yhtiö lopetti toimintansa 1933.
Jänhijoen rautatiesilta
Jänhijoen rautatiesilta on Jokioisten kunnassa Kanta-Hämeen maakunnassa sijaitseva Jänhijoen ylittävä silta. Silta sijaitsee noin puoli kilometriä etelään kapearaiteisen Jokioisten Museorautatien Minkiön asemalta.
Silta on otettu käyttöön 1898 yhdessä Humppilasta Forssaan johtavan kapearaiteisen Jokioisten rautatien kanssa. Kun Jokioisten rautatie lakkautettiin ja kaksi kolmasosaa radasta purettiin, oli myös Jänhijoen silta tarkoitus romuttaa. Museorautatieaktiivit siirsivät hallinnassaan olevan höyryveturin sillalle estääkseen sillan romuttamisen. Lopulta Minkiön aseman ja Jokioisten välinen osuus, mukaan lukien silta, siirtyivät nykyisen Jokioisten Museorautatie Osakeyhtiön omistukseen.
Sillan pituus on 16,2 metriä. Rakennusvaiheessa sillan perustuksien alle iskettiin 96 kappaletta 20-metrisiä puupylväitä lujittamaan saviseen maaperään rakennettavan sillan rakenteita. Sillan maatukina on kivimuurit. Siltakansi käsittää yhden jänteen, joka on tuettu molemmista päistään liukulaakereiden päälle. Liukulaakereiden tukipisteiden välinen etäisyys on 15,6 metriä. Siltajänne on rautarakenteinen, ja se on koottu paikan päällä niittaamalla. Rautaosat on valmistanut saksalainen Harkort AG.
24. huhtikuuta 1918 silta yritettiin tuhota räjäyttämällä. Räjähdyspanos oli asetettu sillan pohjoispään laakerin alle. Räjähdys aiheutti siltajänteen taipumisen, mutta jänne saatiin väliaikaisesti korjattua. Lopulliset korjaukset tehtiin vasta vuonna 1928.
Aviatik
Automobil und Aviatik AG oli saksalainen lentokoneiden valmistaja ensimmäisessä maailmansodassa. Yhtiö perustettiin Mülhausenissa
(nykyisin osa Ranskaa) 1910 ja siitä kehittyi nopeasti maan johtava lentokoneiden valmistaja. Yritys siirtyi Freiburgiin 1914 ja perusti tytäryhtiön Wienniin nimellä Österreichesche-Ungarische Flugzeugfabrik Aviatik. Sen tunnetuimmat koneet olivat Aviatik B.I ja Aviatik B.II.
Autumn in Nimes
Autumn in Nimes on brittiläisen Dire Straits -yhtyeen live-DVD, joka julkaistiin vuonna 2005. Se sisältää Ranskan Nîmesissä 29. syyskuuta 1992 taltioidun Dire Straitsin keikan.
Maahan, senkin hölmö!
Maahan, senkin hölmö! (, , tunnetaan myös nimillä "Duck, You Sucker!" ja "Once Upon a Time... the Revolution") on vuonna 1972 valmistunut lännenelokuva. Elokuvan on ohjannut Sergio Leone.
Elokuva jäi Leonen viimeiseksi western-elokuvaksi. Kritiikeissä on todettu sen jäävän aiempien varjoon, ja siitä puuttuu niiden karisma.
Pääosia näyttelevät Rod Steiger ja James Coburn. Leone tarjosi John Malloryn roolia alun perin Clint Eastwoodille, joka kuitenkin kieltäytyi. Juanin roolia puolestaan kaavailtiin alun perin Eli Wallachille, mutta Leone halusi kansainvälisesti tunnetumman tähden, jolloin Rod Steigerin nimi tuli esiin.
Eletään Meksikon vallankumouksen aikoja. Juan Miranda on kapinen rosvo, joka haaveilee isänsä unelman täyttämisestä – ryöstää Mesa Verden pankki ja paeta Amerikkaan. Juan tapaa John Malloryn, irlantilaisen vallankumouksellisen terroristin, joka näyttää tietävän paljon räjähteistä. Juan ehdottaa Johnille pankin ryöstämistä ja niinpä John lähtee Juanin mukaan ja kaksikko alkaa suunnitella ryöstöä. Kaksikko kuitenkin sekoittuu mukaan vallankumouksen melskeisiin, jossa yritetään muun muassa vapauttaa poliittisia vankeja.
Walt Ader
Walter 'Walt' Ader (15. joulukuuta 1913, Long Valley, New Jersey – 25. marraskuuta 1982, Califon, New Jersey) oli yhdysvaltalainen moottoriurheilija. Hän osallistui vuonna 1950 kerran Indianapolis 500 -kilpailuun Rae-tallissa tullen sijalle 22.
Snookerin maksimibreikki
Snookerissa maksimibreikki tarkoittaa maksimaalisen pistemäärän saavuttamista yhdellä lyöntivuorolla. Tämä tehdään lyömällä jokaisen punaisen pallon (15 kappaletta, arvo 1 piste) jälkeen musta pallo (arvo 7 pistettä) sekä lopuksi kaikki väripallot järjestyksessä pienimmästä suurimpaan (yhteensä 27 pistettä). Näin kokonaispistemääräksi tulee 147.
Pallojen pistearvot:
Ammattilaisturnaustasolla Ronnie O'Sullivan on ainoa joka on kyennyt suorittamaan maksimibreikin 15 kertaa. O'Sullivan pitää nimissään myös maksimibreikin nopeusennätystä: viisi minuuttia 20 sekuntia MM-kilpailuissa vuonna 1997.
"Freeball"-tilanteesta on mahdollista suorittaa teoreettinen maksimibreikki, joka on 155 pistettä. Freeball-tilanteessa vastapelaaja on tehnyt virhelyönnin, jonka seurauksena pelaaja on "snooker"-tilanteessa, jossa punaista palloa ei pysty lyömään suoralla lyönnillä. Tällöin pelaajalla on oikeus lyödä jokin väripallo siten, että se lasketaan ylimääräiseksi punaiseksi palloksi ja sen pussittamisesta hyvitetään yksi piste. Näin ollen pöydällä on 15 punaisen pallon sijaan periaatteessa 16 punaista ja täten avautuu mahdollisuus kahdeksalle lisäpisteelle (1+7 pistettä).
Snooker-ammattilainen Jamie Cope on todistajien läsnä ollessa kyennyt harjoituspelissä tekemään teoreettisen maksimibreikin. Tähän ei tiettävästi ole kukaan muu pystynyt.
Ronnie O'Sullivan on tehnyt kolme nopeinta maksimibreikkiä: